Държавен вестник, бр. 58, 2025 г., стр. 101

БРОЙ  58	
Д Ъ Р Ж А В Е Н  В Е С Т Н И К 	
СТР.  101  
Г л а в а  т р и н а д е с е т а
ВОЙСКОВА СЛУЖБА ПРИ РАЗПОЛАГАНЕ 
НА ВОЙСКИТЕ И ОХРАНА ПО ВРЕМЕ НА 
МИСИИ И ОПЕРАЦИИ
Раздел I
Разполагане в условия съгласно клаузите и 
договореностите между страните, участващи 
в мисията или операцията 
Чл. 499. Войсковата служба в района (ба­
зата, лагера) за разполагане на контингента 
е денонощна войскова дейност, осигуряваща 
необходимите условия за живот, войскови ред 
и изпълнение на поставените задачи.
Чл. 500. Организацията на войсковата 
служба в района (базата, лагера) за разпола­
гане на контингента се определя със заповед 
на националния командир на контингента. 
Чл. 501. (1) Извеждането, разполагането и 
настаняването на българския военен контин­
гент в района на мисията или операцията се 
извършва съгласно разработените национални 
и коалиционни планове. 
(2) Личният състав на българския военен 
контингент се извежда и разполага в район 
(база, лагер) за настаняване, определен с 
техническото споразумение между страните 
участнички в мисията или операцията.
(3) Забранява се самоволно преместване на 
личния състав от определената му за наста­
няване сграда (къща, помещение, контейнер, 
палатка) в друга.
Чл. 502. (1) Националният командир на 
контингента (командирът на военното форми­
рование) извършва оглед на сградите (къщите, 
помещенията, контейнерите, палатките), наве­
сите и площадките, определени за разполагане 
на военното формирование. 
(2) Личният състав и техниката на кон­
тингента (военното формирование) се раз­
полагат съгласно действащите стандартни 
оперативни процедури за конкретната мисия 
или операция.
Чл. 503. Оръжието и боеприпасите се 
съхраняват съгласно действащите стандартни 
оперативни процедури за конкретната мисия 
или операция.
Чл. 504. Организацията за изпълнение 
на службата от денонощния наряд в района 
(базата, лагера) за разполагане на българския 
военен контингент (военно формирование), 
както и задълженията на длъжностните 
лица от него се изпълняват в съответствие 
с особеностите на мисията или операцията 
и изискванията на действащите стандартни 
оперативни процедури за конкретната мисия 
или операция.
Раздел II
Сдаване и приемане на службата в района 
на мисията или операцията 
Чл. 505. Системата на развръщане на 
контингента (военното формирование) в 
района на мисията или операцията включва 
запознаване със: границите на лагера (района 
за разполагане); разполагането на военните 
формирования и битовото им устройване; 
организацията на войсковата служба, прави­
лата за носене на униформеното облекло и 
взаимоотношенията с останалия личен състав 
в района на базата (лагера). 
Чл. 506. Бойните задачи на контингента 
се поставят от старшия началник в района 
на операцията и се конкретизират за всяко 
военно формирование.
Чл. 507. Дейността по приемането и сдава­
нето на службата между контингентите (воен­
ните формированията) включва усвояване на 
процедурите по ръководството на текущите 
действия, планиране на бъдещите операции и 
системата за донесения в хода на операцията 
и се осъществява чрез подписването на акт 
за приемане (сдаване) в съответствие с чл. 11.
Чл. 508. Контингентът (военното фор­
мирование) е в състояние на готовност за 
изпълнение на оперативните задачи след 
изучаване на обстановката, степените на го­
товност, основните оперативни мероприятия, 
процедурите за взаимодействие (съвместните 
действия) в хода на операцията и усвояване 
на основните прийоми на действия.
Чл. 509. Срокът за приемане и сдаване 
на войсковата дейност в района на мисията 
или операцията се определя със заповед на 
министъра на отбраната за ротация. 
Раздел ІІІ
Ред за разполагане и настаняване на военно­
служещи и военно формирование в населено 
място или при други условия
Чл. 510. (1) Военнослужещите и военните 
формирования от състава на въоръжените 
сили, участващи в мисии (операции) извън 
територията на страната, се разполагат и 
настаняват съгласно договореностите меж­
ду правителствата на Република България 
с водещата нация в района на мисията или 
операцията и легитимното правителство на 
страната домакин.
(2) Районът (базата, лагерът) за разполагане 
на военните формирования се съгласува с ле­
гитимното правителство на страната домакин 
и се определя със заповед на министъра на 
отбраната на Република България. 
(3) При несформирано правителство на 
страната домакин дейността по разполага­
нето и настаняването в района на мисията 
(операцията) се определя от командващия